Plan radova za petogodišnje razdoblje:

|  |  |  |
| --- | --- | --- |
|  | **Prva godina istraživanja**  **Planirani radovi (vrsta, opseg)** | **Trošak (kn)** |
| 1 | Analiza i obrada dostupnih geoloških, geokemijskih, geofizičkih, bušotinskih podataka.  Analiza i reinterpretacija podataka snimljenih 2D seizmičkih profila.  Na temelju rezultata analiza i reinterpretacije locirati prvu istražnu bušotinu i izraditi geološki prognozni profil. | 100 000 |
| 2 | Izrada Idejnog rudarskog projekta za izradu istražne bušotine kao stručne podloge za izradu Elaborata zaštite okoliša za ocjenu o potrebi procjene utjecaja naftno-rudarskog zahvata izrade istražne bušotine i izgradnje bušotinskog radnog prostora za smještaj bušaćeg postrojenja na okoliš. Idejni rudarski projekt je i stručna podloga za ishođenje lokacijske dozvole za smještaj bušaćeg postrojenja pri Ministarstvu prostornog uređenja, graditeljstva i državne imovine. | 200 000 |
|  | **UKUPNI TROŠKOVI ZA PRVU GODINU ISTRAŽIVANJA** | **300 000** |

|  |  |  |
| --- | --- | --- |
|  | **Druga godina istraživanja**  **Planirani radovi (vrsta, opseg)** | **Trošak (kn)** |
| 1 | Izrada Elaborata zaštite okoliša za ocjenu o potrebi procjene utjecaja naftno-rudarskog zahvata na okoliš i za ocjenu o potrebi provođenja glavne ocjene prihvatljivosti za ekološku mrežu pri Ministarstvu zaštite okoliša i energetike. | 200 000 |
| 2 | Ishođenje lokacijske dozvole pri Ministarstvu prostornog uređenja, graditeljstva i državne imovine | 100 000 |
| 3 | Nakon ishođenja Rješenja Ministarstva zaštite okoliša i energetike, da je namjeravani zahvat prihvatljiv za okoliš i lokacijske dozvole pri Ministarstvu graditeljstva slijedi izrada i provjera Projekta izrade istražne bušotine dubine do 1500 m koji će biti izrađen u skladu s posebnim uvjetima koji čine sastavni dio lokacijske dozvole. Projekt sadržava:  - Geološki i geofizički pregled istražne bušotine i okolnog područja na kojem se nalazi istražna bušotina  - Tehnološko-tehnički projekt istražne bušotine  - Plan sanacije istražne bušotine  - Mjere sigurnosti i zaštite okoliša  Provjera rudarskog projekta od strane stručnog povjerenstva ministarstva nadležnog za rudarstvo. | 400 000 |
|  | **UKUPNI TROŠKOVI ZA DRUGU GODINU ISTRAŽIVANJA** | **700 000** |

|  |  |  |
| --- | --- | --- |
|  | **Treća godina istraživanja**  **Planirani radovi (vrsta, opseg)** | **Trošak (kn)** |
| **1** | Izrada i materijal za istražnu bušotinu dubine do 1500 m  - Priprema bušaćeg radnog prostora i izgradnja temelja  - Mobilizacija i podizanje bušaćeg postrojenja  - Izrada i materijal za rudarskim projektom planirane pojedine sekcije  - Karotažna mjerenja  - Opremanje  - Ispitivanje  - Demobilizacija  -Zbrinjavanje otpada  - Stručni nadzor  - Bušotinska glava i erupcioni uređaj  Analiza karotažnih i hidrodinamičkih mjerenja | 15 000 000 |
| 2 | Opremanje bušotine i površinskog sustava te provedba dodatnih proizvodno utisnih ispitivanja i hidrodinamičkih mjerenja za utvrđivanje proizvodno-utisnih mogućnosti bušotine, utvrđivanja tlaka i temperature u ležištu i na površini kod različitih uvjeta proizvodnje radi utvrđivanja energetskog nivoa bušotine i ležišta, fizikalno-kemijskih parametara geotermalne vode u cilju utvrđivanja svih potrebnih parametara za izradu Elaborata. | 3 000 000 |
| 3. | Izrada Elaborata o rezervama i ishođenje Rješenja o utvrđivanju rezervi | 250 000 |
|  | **UKUPNI TROŠKOVI ZA TREĆU GODINU ISTRAŽIVANJA** | **18 250 000** |

|  |  |  |
| --- | --- | --- |
|  | **Četvrta godina istraživanja**  **Planirani radovi (vrsta, opseg)** | **Trošak (kn)** |
| 1 | Izrada Idejnog rudarskog projekta razrade i eksploatacije kao stručna podloga za prethodnu ocjenu prihvatljivosti na ekološku mrežu, za ocjenu o potrebi procjene utjecaja na okoliš, naftno-rudarskog zahvata eksploatacije geotermalne vode. | 200 000 |
| 2 | Izrada Elaborata zaštite okoliša u sklopu zahtjeva za pokretanje postupka ocjene o potrebi procjene utjecaja zahvata na okoliš i ishođenje Rješenja Ministarstva zaštite okoliša i energetike, da je namjeravani zahvat prihvatljiv za okoliš i potvrdu od Ministarstva prostornog uređenja, graditeljstva i državne imovine da je namjeravani zahvat u skladu s prostornim planom. | 250 000 |
| 3 | Provođenje postupka za utvrđivanje eksploatacijskog polja i ishođenje Rješenja o utvrđivanju eksploatacijskog polja | 50 000 |
|  | **UKUPNI TROŠKOVI ZA ČETVRTU GODINU ISTRAŽIVANJA** | **500 000** |

|  |  |  |
| --- | --- | --- |
|  | **Peta godina istraživanja**  **Planirani radovi (vrsta, opseg)** | **Trošak (kn)** |
| 1 | Izrada i provjera Projekta razrade i eksploatacije za izvođenje naftno-rudarskih radova odnosno za građenje rudarskih objekata i postrojenja. Po provjeri projekta od strane Ministarstva slijedi ishođenje dozvole za pridobivanje geotermalnih voda, a nakon toga sklopiti će se Ugovor o eksploataciji geotermalnih voda sa Ministarstvom | 500 000 |
|  | **UKUPNI TROŠKOVI ZA PETU GODINU ISTRAŽIVANJA** | **500 000** |

**Istražni radovi temeljem Odluke o izdavanju dozvole za istraživanje geotermalnih voda u istražnom prostoru ''Korenovo'' KLASA: 310-01/21-01/30, URBROJ: 517-06-3-1-21-1 kojom je Ministarstvo gospodarstva i održivog razvoja Društvu TERME BJELOVAR d.o.o. izdalo dozvolu za istraživanje geotermalnih voda u istražnom prostoru ''Korenovo'' se mogu izvoditi pet godina, ali Društvo namjerava planirane radove izvesti u kraćem razdoblju.**

**TERME BJELOVAR d.o.o.**